ธนาคารแห่งประเทศไทย ชี้แจงคิดอัตราดอกเบี้ยผิดนัดชำระหนี้แบบใหม่ เพื่อให้เกิดความเป็นธรรมและช่วยให้การผิดนัดชำระหนี้ของประชาชนลดลง
ธนาคารแห่งประเทศไทย ชี้แจงคิดอัตราดอกเบี้ยผิดนัดชำระหนี้แบบใหม่ เพื่อให้เกิดความเป็นธรรมและช่วยให้การผิดนัดชำระหนี้ของประชาชนลดลงนายสมชาย เลิศลาภวศิน ผู้อำนวยการ อาวุโสฝ่ายคุ้มครองผู้ใช้บริการทางการเงิน ธนาคารแห่งประเทศไทย หรือ ธปท. ชี้แจงกรณีการคิดอัตราดอกเบี้ยผิดนัดชำระ หลังจากศูนย์คุ้มครองผู้ใช้บริการทางการเงิน หรือ ศคง. ได้เผยแพร่บทความเรื่อง “คิดดอกเบี้ยผิดนัดชำระหนี้อย่างไรให้เป็นธรรม” ว่า ตั้งแต่วันที่ 1 พฤษภาคม 2563 เป็นต้นมา สถาบันการเงินได้เริ่มใช้การคิดดอกเบี้ยผิดนัดชำระหนี้แบบใหม่ที่คิดบนฐานของเงินต้นของค่างวดที่ผิดนัดชำระจริง จากเดิมคิดจากฐานของเงินต้นคงค้างทั้งหมด สำหรับบทความดังกล่าวได้อธิบายหลักคิดสำคัญที่นำมาสู่การปรับปรุงดอกเบี้ยผิดนัดชำระหนี้ รวมทั้งข้อมูลรายละเอียดเกี่ยวกับแนวปฏิบัติที่ดีเกี่ยวกับเรื่องดังกล่าวในต่างประเทศ ตัวอย่างการคำนวณดอกเบี้ยผิดนัดชำระหนี้เปรียบเทียบแบบใหม่กับแบบเก่า นอกจากนี้ ยังมีบทวิเคราะห์ถุงเหตุผลการคิดอัตราดอกเบี้ยผิดนัดชำระหนี้แบบใหม่ที่ถูกลง ซึ่งจะช่วยให้การผิดนัดชำระหนี้ของประชาชนโดยรวมลดลง ทั้งนี้ประชาชนที่สนใจสามารถดาวน์โหลดบทความได้ที่เว็ปไซต์ของ ศคง. https://www.1213.or.thสำหรับประชาชนที่ไม่ได้รับความเป็นธรรม หรือต้องการข้อมูลเพิ่มเติมในเรื่องอัตราดอกเบี้ยผิดนัดชำระสามารถสอบถามเพิ่มเติมได้ที่ ศคง. โทร. 1213 ทุกวันจันทร์-ศุกร์ 08.30 น.-16.30 น. หรือ website www.1213.or.th ตลอด 24 ชม.